CELEX: E2011P0005
Language: lv
Date: 2011-02-24 00:00:00
Title: EBTA Uzraudzības iestādes 2011. gada 24. februāra prasība pret Norvēģiju (Lieta E-5/11)

28.4.2011   
            
            
               LV
            
            
               Eiropas Savienības Oficiālais Vēstnesis
            
            
               C 125/13
            
         EBTA Uzraudzības iestādes 2011. gada 24. februāra prasība pret Norvēģiju
   (Lieta E-5/11)
   2011/C 125/11
   EBTA Uzraudzības iestāde, ko pārstāv tās pārstāvji Xavier Lewis un Ólafur Jóhannes Einarsson, 35, Rue Belliard, 1040 Brussels, Belgium, 2011. gada 24. februārī EBTA Tiesai iesniedza prasību pret Norvēģiju.
   EBTA Uzraudzības iestāde pieprasa, lai EBTA Tiesa pasludina, ka:
   
               1)
            
            
               Noteiktajā termiņā nepieņemot vajadzīgos pasākumus, lai Norvēģijas iekšējā tiesību sistēmā iekļautu:
               
                           a)
                        
                        
                           Aktu, kas minēts Līguma par Eiropas Ekonomikas zonu XIII pielikuma V nodaļas 56.oa punktā (Eiropas Parlamenta un Padomes 2002. gada 27. jūnija Regula (EK) Nr. 1406/2002 par Eiropas Jūras drošības aģentūras izveidošanu), kas pielāgots EEZ līgumam ar tā 1. protokolu, un
                        
                     
                           b)
                        
                        
                           Aktu, kas minēts Līguma par Eiropas Ekonomikas zonu XIII pielikuma V nodaļas 56.oa punktā (Eiropas Parlamenta un Padomes 2006. gada 18. decembra Regula (EK) Nr. 2038/2006 par daudzgadu finansējumu Eiropas Jūras drošības aģentūras rīcībai attiecībā uz kuģu izraisīto piesārņojumu, ar ko groza Regulu (EK) Nr. 1406/2002), kas pielāgots EEZ līgumam ar tā 1. protokolu, Norvēģijas Karaliste nav izpildījusi saistības saskaņā ar EEZ līguma 7. pantu.
                        
                     
         
               2)
            
            
               Norvēģijas Karalistei tiek piespriests segt tiesāšanās izdevumus.
            
         
      Juridiskā un faktiskā pamatinformācija un prasības juridiskais pamats
   
   
               —
            
            
               Saskaņā ar EEZ Apvienotās komitejas Lēmumu Nr. 52/2007 un Lēmumu Nr. 81/2003 EBTA Uzraudzības iestāde uzskata, ka Norvēģijas Karaliste noteiktajā termiņā nav iekļāvusi Regulu (EK) Nr. 2038/2006 un Regulu (EK) Nr. 1406/2002 valsts iekšējā tiesību sistēmā.
            
         
               —
            
            
               EBTA Uzraudzības iestāde uzskata, ka Norvēģijai bija jāiekļauj Regula (EK) Nr. 1406/2002 un Regula (EK) Nr. 2038/2006 valsts iekšējā tiesību sistēmā pirms attiecīgi vairāk nekā septiņiem un vairāk nekā trīsarpus gadiem. Tādēļ EBTA Uzraudzības iestāde uzskata, ka Norvēģijas valdībai bija pietiekami daudz laika, lai pieņemtu vajadzīgos pasākumus, lai regulas iekļautu valsts iekšējā tiesību sistēmā, un ka tā nav izpildījusi saistības saskaņā ar EEZ līguma 7. pantu.